CELEX: C2006/108/16
Language: lt
Date: 2006-05-06 00:00:00
Title: Byla C-129/06  2006 m. kovo 4 d. Autosalone Ispra Snc  pateiktas apeliacinis skundas dėl  2005 m. lapkričio 30 d.  Pirmosios instancijos teismo priimto sprendimo byloje T-250/02  Autosalone Ispra Snc prieš Europos atominės energijos bendriją

6.5.2006   
            
            
               LT
            
            
               Europos Sąjungos oficialusis leidinys
            
            
               C 108/9
            
         2006 m. kovo 4 d.Autosalone Ispra Snc pateiktas apeliacinis skundas dėl 2005 m. lapkričio 30 d. Pirmosios instancijos teismo priimto sprendimo byloje T-250/02 Autosalone Ispra Snc prieš Europos atominės energijos bendriją
   
   (Byla C-129/06)
   (2006/C 108/16)
   Proceso kalba: italų
   Šalys
   
      Apeliantė: Autosalone Ispra Snc., atstovaujama advokato B. Casu
   
      Kita proceso šalis: Europos atominės energijos bendrija, atstovaujama Europos Bendrijų Komisijos, atstovaujamos E. de March ir advokato A. Dal Ferro
   Apeliantės reikalavimai
   
               —
            
            
               Pripažinti šį apeliacinį skundą priimtinu.
            
         
               —
            
            
               Panaikinti Europos Bendrijų Pirmosios instancijos teismo priimtą sprendimą byloje T-250/02.
            
         
               —
            
            
               Grąžinti bylą T-250/02 Pirmosios instancijos teismui tam, kad jis pasitelkęs tinkamas tyrimo priemones, net ir savo iniciatyva, t. y. ekspertizę, nuvykimą į vietą ar liudytojų apklausą, priimtų naują sprendimą patenkinti apeliantės reikalavimus, pateiktus sprendžiant bylą pirmojoje instancijoje.
            
         
               —
            
            
               Priteisti iš Komisijos apeliantei visas bylinėjimosi išlaidas, įskaitant patirtas pirmojoje instancijoje.
            
         Apeliacinio skundo pagrindai ir pagrindiniai argumentai
   Apeliantė mano, kad Pirmosios instancijos teismo sprendimas yra negaliojantis, nes:
   
                
            
            
               dėl iškreiptų ir netikslių įrodymų atliktas klaidingas faktinių bylos aplinkybių teisinis vertinimas;
            
         
                
            
            
               pažeistos Bendrijos procesinės taisyklės įrodymų rinkimo srityje.